สวัสดีค่ะเราไปฉีดวัคซีนไฟเซอร์มาเมื่อวันที่5ตุลาแล้วเรามีตุ่มนูนคันด้วยค่ะเราคิดว่าจะเป็นยุงกัดหรือหมัดแมวกัดเพราะบ้านเรายุงเยอะและเลี้ยงแมวค่ะแต่ตุ่มขึ้นเฉพาะตรงแถวๆข้อเท้าขึ้นมาตรงน่องทั้งสองข้างไม่มีที่จุดอื่นค่ะเรากลัวว่าอาจจะเป็นตุ่มแพ้วัคซีนอาการแพ้วัคซีนหรือตุ่มแพ้วัคซีนเป็นแบบไหนคะ
สวัสดีค่ะ อาการตุ่มนูนคัน ขึ้นตรงบริเวณข้อเท้าและน่องสองข้างดังกล่าวมานั้น อาจจะเกิดมาจาก การถูกแมลงกัด การมีผื่นภูมิแพ้ผิวหนัง ผื่นระคายสัมผัสจากการสัมผัสสารที่มีฤทธิ์กัดกร่อนต่างๆ ผื่นแพ้สัมผัสสารที่แพ้ เช่นจากผลิตภัณฑ์ที่ใช้ หรือจากโลหะ วัสดุเสื้อผ้าที่ร่างกายแพ้ หรืออาจเป็นการติดเชื้อราที่ผิวหนังแต่ไม่น่าเป็นสองข้างเหมือนๆกันโดยสาเหตุของตุ่มคันส่วนใหญ่ไม่ได้มีอันตราย และหากหลีกเลี่ยงปัจจัยกระตุ้น ไม่ไปแกะเกาจนเกิดการติดเชื้อแบคทีเรียแทรกซ้อนตามมา ก็ไม่น่ามีอันตรายแต่อย่างใด ส่วนเรื่องของการแพ้วัคซีนนั้น มักจะเกิดรวดเร็วหลังฉีดวัคซีนภายในไม่กี่ชั่วโมง อาจมาด้วยผื่นลมพิษตามตัว หน้าบวม ปากบวม หายใจติดขัด จากที่กล่าวมาจึงไม่น่าใช่อาการจากวัคซีนสังเกตอาการ ไม่ไปแกะเกาตุุ่ม กินยาแก้คันได้ หากตุ่มเป็นมากขึ้นเรื่อยๆลุกลาม มีตุ่มหนอง หรือเจ็บเยอะ ก็ควรไปพบแพทย์เพื่อตรวจเพิ่มเติม